|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 29.09.2023 |

|  |
| --- |
| 1. **Objekta nosaukums:** Nometne “Latviski par latvisko” (turpmāk tekstā – Nometne) |
| 1. **Objekta īpašnieks:** Nometnes organizētāja juridiskā persona: Liepājas 3. pamatskola, reģistrācijas Nr.90000063151, Lazaretes iela 8, Liepāja, LV – 3414 |
| 1. **Objekta adrese:** Liepājas 3.pamatskola, Lazaretes iela 8, Liepāja, LV - 3414 |
| 1. **Novērtēšanu veica** 2023.gada 28.septembrī Sabiedrības veselības departamenta Kurzemes kontroles nodaļas higiēnas ārste Svetlana Juņina |
| 1. **Novērtēšanā piedalījās:** Liepājas 3.pamatskolas saimniecības daļas vadītāja Inga Varakušina |
| 1. **Konstatēts**   **6.1. Vispārīgās ziņas par objektu/ objekta raksturojums**  Atbilstoši saņemtai informācijai tika konstatēts, ka Liepājas 3.pamatskolas telpās Lazaretes ielā 8, Liepājā (turpmāk – Skola) tiks organizēta atvērta tipa dienas *Nometne* telpās un ārpus telpām. Plānotais *Nometnes* darbības laiks no 2023.gada 23.oktobra līdz 2023.gada 26.oktobrim. Maksimālais dalībnieku skaits – 16 bērni vecumā no 7 līdz 10 gadiem.  Skola atrodas tās darbībai projektētā ēkā, nav jaunbūve, nav rekonstruēta. Ēkā neatrodas citas institūcijas. Iestādē ir visas tās darbībai nepieciešamās telpu grupas: administrācijai un darbiniekiem, mācību telpas, darbnīcas, saimniecības telpas, garderobe, tualetes (meitenēm, zēniem, darbiniekiem). Ir bibliotēka ar lasītavu, plaši gaiteņi un vestibils, ko var izmantot, kā rekreācijas un atpūtas vietas, aktu un sporta zāles ar palīgtelpām, ēdināšanas bloks, medicīnas kabinets. Atbilstoši Inspekcijai sniegtai informācijai nometnes norisināšanai tiks izmantotas divas sākumskolas mācību telpas Skolas 1.stāvā. Nometnes aktivitātēm pamatā tiks izmantota mācību telpa Nr. 124, otrā mācību telpā nometnes nodarbības netiks organizētas. Nometnes aktivitātes tiks organizētas arī Skolas aktu zālē 2.stāvā. Pie aktu zāles ir plaša mācību telpa, divas tualetes telpas, katrā – viens klozetpods un viena roku mazgātne. Nometnes dalībniekiem būs pieejamas arī divas tualetes 1.stāvā, - meitenēm un zēniem. Sanitāri tehnisko ierīču skaits meiteņu tualetē: 4 klozetpodi, 3 roku mazgātnes; zēnu tualetē: 3 klozetpodi, 2 pisuāri, 3 roku mazgātnes. Tualetēs klozetpodi ierīkoti atsevišķās kabīnēs, katrai tualetes kabīnei ir durvis. Nodrošināta atsevišķa darbinieku tualete. Tualetes telpas nodrošinātas ar tualetes papīru, šķidrām ziepēm roku mazgāšanai, ierīkoti elektriskie roku žāvētāji.  Atbilstoši Inspekcijai sniegtai informācijai *Nometnē* tiks nodrošināti epidemioloģiskās drošības pasākumi atbilstoši 2023.gada 22.maijā aktualizētajām vadlīnijām piesardzības pasākumiem bērnu nometņu organizētājiem. Ikvienam nometnes darbiniekam, kas darbojas saskarsmē ar bērniem, ir obligāta ģimenes ārsta izziņas saņemšana (veidlapa 27/u). Epidemioloģiski drošas nometnes norisei tiks paredzēts: nometnes darbinieku un dalībnieku veselības skrinings, veicot vizuālu novērtējumu katru dienu visu nometnes norises laiku; regulāra telpu vēdināšana; bērnu un darbinieku roku higiēnas ievērošana; darbinieku roku dezinfekcija – ir nodrošināts 70% spirtu saturošs dezinfekcijas līdzeklis; tiks veikti telpu un aprīkojuma uzkopšanas pasākumi,- *Nometnes* telpu mitrā uzkopšana vienu reizi dienā, tualetes telpu mitrā uzkopšana vismaz reizi 3 stundās. *Nometne* tiks nodrošināta ar pirmās palīdzības aptieciņu. *Nometnes* darbībai būs piesaistīta Skolas medmāsa.  Skolā ir izstrādāts Skolas telpu uzkopšanas plāns, telpu mitrās uzkopšanas režīms atbilst prasībām. Uzkopšanas inventāru komplekti marķēti, inventārs tiek uzglabāts atsevišķā slēdzamā saimniecības telpā.  Novērtēšanas laikā Nometnes darbībai paredzētās telpās ir nodrošināta tīrība un kārtība, sanitāri tehniskas ierīces ir darba kārtībā.  **6.2. Iekštelpu virsmu apdare**  Telpu apdarei un aprīkojumam izmantoti viegli tīrāmi, dezinficējami materiāli.*Nometnes* mācību telpās – krāsotas koka dēļu grīdas, gaiteņos – grīdas flīžu segums, tualetēs– grīdas un sienas flīzētas.  **6.3. Apgaismojums**  Mācību telpās nodrošināts mākslīgais un dabīgais apgaismojums. Mākslīgais apgaismojums nodrošināts ar dienas gaismas spuldzēm, visas lampas darbojas, nodrošināts arī tāfeles apgaismojums. Vizuāli vērtējot, mākslīgā apgaismojuma līmenis uz mācību galdu virsmām un tāfeles vidū ir pietiekams.  **6.4. Siltumapgāde** Centralizēta  **6.5. Gaisa apmaiņa**  Telpās nodrošināta iespēja veikt dabisko vēdināšanu caur atveramiem logiem. Mehāniskā vilkmes ventilācija ir ierīkota dušās, tualetēs, ēdināšanas blokā un sporta zālē.  **6.6. Ūdens apgāde**  Centralizēta no Liepājas pilsētas ūdensapgādes sistēmas.Ūdens piegādātājs, SIA “Liepājas ūdens”, veic dzeramā ūdens kārtējo monitoringu atbilstoši saskaņotajai programmai.  **6.7. Kanalizācijas sistēma** Centralizēta  **6.8. Teritorijas labiekārtošana**  Skolasteritorija ir labiekārtota, uzkopta, nodrošināta sadzīves atkritumu apsaimniekošana. Ir sporta zona ar sporta laukumiem – futbola un volejbola laukumi, skrejceliņi, tāllēkšanas bedre, ielu vingrošanas konstrukcijas. Sporta laukumu segums: futbola un volejbola laukumi – speciāls gumijas segums, skrejceliņi – asfalts. Saimniecības zonā ierīkots blīva seguma laukums sadzīves atkritumu konteineru novietošanai.  **6.9. Vides pieejamība** Nav vērtēta.  **6.10. Riska faktoru novērtēšana un cita informācija -------** |
| 1. **Slēdziens**   Liepājas 3. pamatskola Lazaretes ielā 8, Liepājā atbilst higiēnas prasībām bērnu dienas nometnes “Latviski par latvisko” darbības uzsākšanai. |
| 1. **Rekomendējamie pasākumi ------** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Juņina |
| Svetlana Juņina, 63423795, 26481579 | | |
| svetlana.junina@vi.gov.lv | | |